|  |
| --- |
| **ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА УСЛУГА** |

**ЦИЉ И ЗАДАЦИ ЕКСКУРЗИЈЕ, ИЗЛЕТА И НАСТАВЕ У ПРИРОДИ:**

Циљ екскурзије, излета и наставе у природи је у складу са Правилником о организацији и остваривању наставе у природи и екскрузије у основној школи (*"Сл. гласник РС", бр. 30/2019*).

Циљ и задатак екскурзије и наставе у природи је едукација - упознавање културног, историјског и духовног наслеђа и привредних достигнућа, те упознавање појава и односа у природној и друштвеној средини, упознавање начина живота и рада људи појединих крајева, развијање позитивног односа према националним, културним, естетским вредностима, социјалним односима и подстицање испољавања позитивних емоционалних доживљаја.

**НАСТАВА У ПРИРОДИ:**

Циљ организовања наставе у природи је остваривање одговарајућих садржаја наставних и ваннаставних активности из наставног програма основне школе у климатски погодном месту из образовно-васпитних, здравствених, рекреативних и других разлога.

Задаци и садржај наставе у природи заснивају се на наставном плану и програму образовно васпитног рада. Настава у природи организоваће се за ученике од првог до четвртог разреда у трајању од 6 дана (5 пуних пансиона), уз сагласност родитеља.

**Циљеви:**

* Савлађивање, непосредним упознавањем, појаве и односе у природној средини;
* Упознавање културног наслеђа;
* Рекреативно-здравствени опоравак ученика

**Задаци**

* Проучавање флоре и фауне планинског краја
* Оријентација у природној средини
* Насеља у планинском крају
* Рељеф краја
* Лепоте Србије
* Воде, реке, језера, термални извори краја
* Клима
* Живот у насељима планинског краја
* Природна богатства
* Бање
* Живот људи у прошлости
* Развијање интересовања за природу и изграђивање еколошких навика

**ЕКСКУРЗИЈА**

**Екскурзија** је ваннаставни облик образовно васпитног рада. Њен циљ је савладавање дела наставног програма непосредним упознавањем садржаја наставних предмета, појава и односа у природној друштвеној средини, упознавање културног наслеђа и привредних достигнућа која су везана за делатност школе.

Задаци који се остварују рееализацијом програма екскурзије су:

* проучавање објеката и феномена у природи и уочавање узрочно-последичких односа у конкретним природним и друштвеним условима;
* стицање нових сазнања;
* развијање интересовања за природу и развијање еколошких наука;
* познавање занимања људи која су карактеристична за поједине крајеве;
* развијање позитивног односа према националним, уметничким и културним вредностима;
* изграђивање екстетских, културних и спортских навика;
* развијање позитивних социјалних односа међу ученицима и наставницима.

**САДРЖАЈ ЕКСКУРЗИЈЕ И НАСТАВЕ У ПРИРОДИ:**

Остварује се на основу наставног плана и програма образовно - васпитног рада и школског програма:

**Настава у природи за ученике првог циклуса на Дивчибарама**

|  |  |
| --- | --- |
| дестинација | **Краљево-Дивчибаре -Краљево** |
| садржаји: | *Активности*: упознавање Дивчибара и околине. Наставни садржаји предвиђени оперативним планом рада за тај период  Развијање говорних способности.Подстицање и развој физичких и здравствених способности.Развијање социјалних вештина за живот у колективу. Неговање другарства и пријатељства.Развијање свести о значају заштите природе и животне средине.Подстицање испољавања позитивних емоционалних доживљаја.  **Програм доставља понуђач** |
| трајање: | 6 дана**, 5 пуних пансиона** |
| време реализације: | **Октобар/новембар 2025.године** |
| превоз: | Висококомфорни туристички аутобус (клима,тв/видео ) Организовани превоз треба да испуњава услове утврђене Правилником о начину обављања организованог превоза деце ( „Сл. гласник РС“ бр. 52/2019 и 61/2019) |
| аранжман обухвата: | Аранжман обухвата:  **- превоз** туристичким аутобусом (од Адрана – Краљево, до Дивчибара и назад)  - **смештај на бази 5 пуних пансиона – три оброка + ужина,** вишекреветне собе (највише петокреветне, без помоћних лежајева и кревета на спрат,), свака соба опремљена **купатилом** .  - смештај у смештајном објекту на Дивчибарама , намењеном и опремљеном за организовање и реализовање наставе у природи , који је удаљен од магистралног пута **не мање од 500 метара**, у циљу безбедности ученика, који има посебно опремљену просторију за **извођење наставе , ресторан,** **просторију за дневни боравак деце са ТВ-ом** ( у оквиру објекта) - **дискотеку, спортске терене,**  **- амбуланту у оквиру самог објекта** опремљену потребним лековима  - пратњу **1 лекара пратиоца**, коју је понуђач дужан да обезбеди за све време трајања аранжмана  - услугу **рекреатора/аниматора** у току трајања аранжмана  **- улазнице за све посете**, уколико се наплаћују  - **гратис** за наставнике, ученике и једног личног пратиоца ученика  - **лиценцирани водич**  - **осигурање** свих путника од последица несрећног случаја за време трајања наставе у природи  - трошкове накнаде за бригу о ученицима, у **нето износу од 1000 динара дневно** (укупно 6000 динара нето по ученику, за 6 дана), као и припадајући порез |
| број ученика: | **ОКВИРНИ број ученика је 47.**  **Образац структуре цене попунити у складу са овим претпостављеним бројем ученика**  Тачан број ученика који иду биће познат по добијању писмених сагласности родитеља. У случају ранијег повратка ученика са рекреације признати умањење по дану уз одобрење лекара пратиоца. |
| број одељењских старешина | 4 одељењске старешине |
| Број гратис места | **1 гратис на 15 плативих ученика**  **+ 4 гратиса за одељењске старешине и један гратис за личног пратиоца** |
| пратилац групе - водич | 1 лиценцирани водич по аутобусу |
| лекар -пратилац | један |
| ознака из општег речника | 63516000 услуге организације путовања |
| Број рата | 5 рата, од којих једна пре реализације наставе у природи, а 4 након, у месечним ратама |
|  |  |

**Превоз ученика:**

Висококонфорним, високоподним туристичким аутобусом (клима), на релацији по програму који испуњава одредбе **Закона о превозу у друмском саобраћају** ("Сл. гласник РС", бр. 46/95, 66/2001, 61/2005, 91/2005, 62/2006, 31/2011 и 68/2015 - др. закони) и **Закона о безбедности саобраћаја на путевима** Сл. гласник РС”, бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон 87/2018 и 23/2019);

Потребно је да наведени типови аутобуса имају довољно седећих места по спецификацији ученика (уговореном броју), односно да сваки ученик мора имати своје (појединачно) место.

**УСЛОВИ ПУТОВАЊА - превозник:**

- Забрањена је ноћна вожња (22:00 – 05:00 часова).

- **Понуђач** се обавезује да обезбеди аутобусе високе туристичке класе, са климом, видео и аудио опремом и бројем седишта који одговара броју пријављених учесника путовања, потпуно технички исправне.

У случају неисправности аутобуса у току путовања, које се не могу отклонити у разумном року, а да се не ремети План и програм путовања, понуђач је дужан да обезбедити замену аутобуса истих карактеристика и класе и да сноси настале трошкове исхране и друге трошкове који проистекну због насталих проблема.

**Захтеви у погледу начина, рока и услова плаћања**

**Једна рата пре пре релизације** наставе у природи и 4 након реализације наставе у природи.Рате се исплаћују са размаком од 30 дана између рата.

**Трошкове накнаде за бригу о ученицима такође улазе у цену аранжмана. Изабрани понуђач у укупну цену урачунава и 1000 динара нето накнаде по ученику дневно** **(**што за 6 дана износи6000 нето) **као и припадајући порез.**

**Захтев у погледу рока**

**Настава у природи мора бити реализоване у периоду октобар/новембар 2025.године.**

Захтев у погледу рока важења понуде

**Рок важења понуде не може бити краћи од 90 дана** од дана отварања понуда.

У случају истека рока важења понуде, наручилац је дужан да у писаном облику затражи од понуђача продужење рока важења понуде.

Понуђач који прихвати захтев за продужење рока важења понуде на може мењати понуду.

Настава у природи се организује и изводи, уз претходну писмену сагласност родитеља, односно другог законског заступника по правилу за најмање 80% ученика истог разреда.

Изузетно, настава у природи, може да се организује за ученике одељења у којем писмену сагласност да најмање 60% родитеља ученика. **Школа нема обавезу према изабраном понуђачу уколико се за наставу у природи не изјасни потребан број ученика.**

**Наручилац не издаје финансијске гаранције плаћања.**

Плаћање фактуре/а (након повратка и измирења претходних рата) ће се извршити у року до 45 дана од дана пријема фактуре у складу са Законом о роковима измирења новчаних обавеза у комерцијалним трансакцијама (*"Сл. гласник РС", бр. 119/2012 и 68/2015*).

**Техничка организација:**

Обавештавање родитеља и спровођење анкете о њиховој сагласности за извођење наставе у природи, родитељски састанак и коначна анкета, односно списак ученика који путују, прибављање здравственог листа ученика, извештај о реализованој настави у природи.

**Општи услови путовања и програма путовања, којих је организатор путовања дужан да се придржава**

* Цена аранжмана је фиксна, те ученици (родитељи) не могу сносити никакве накнадне трошкове.
* **За наставу у природи понуђач је дужан да поднесе доказ да је извршена предрезервација објекта у који ће ученици бити смештени, према термину који је као захтев постављен у конкурсној документацији**
* Понуђач треба да обезбеди потребне услове за удобан и безбедан превоз ученика у односу на ангажовани број аутобуса и расположиви број седишта, као и да се превоз не обавља ноћу, у времену од 22:00 до 05:00 часова.
* Орган унутрашњих послова врши контролу документације и техничке исправности возила одређених за превоз непосредно пре отпочињања путовања. Уколико надлежни орган унутрашњих послова утврди неисправност документације или техничку неисправност возила, или било који други разлог у погледу психофизичке неспособности или недовољног одмора возача, директор или стручни вођа пута обуставиће путовање до отклањања уочених недостатака, а настале трошкове сноси понуђач.

**Понуђач је дужан да уз понуду достави и „програм путовања“ и „опште услове путовања“ , потписане од стране одговорног лица и оверене печатом, као и доказ о предрезервацији објекта у коме ће ученици и пратиоци бити смештени.**